Κίτρινος Ποταμός

Ο Κίτρινος Ποταμός (απλή Κινεζική: 黄河, παραδοσική Κινεζική: 黃河, Χουάνγκ Χε, μογγολικά: Χατάν Γκολ, Βασιλιάς ΠοταμόςΑυτό το όνομα χρησιμοποιείται μόνο στην Εσωτερική Μογγολία (κινεζική επαρχία). Στην Μογγολία, αποκαλείται, συνήθως, Σαρ Μορόν (Шар мөрөн), που σημαίνει Κίτρινος Ποταμός.) είναι ο δεύτερος μεγαλύτερος ποταμός της Λαϊκής Δημοκρατίας της Κίνας, μετά τον ποταμό Γιανγκτσέ, και ο έβδομος μεγαλύτερος στον κόσμο. Ονομάστηκε "Κίτρινος Ποταμός" λόγω του κίτρινου χρώματος που έχει το νερό κοντά στο δέλτα του ποταμού. Το χρώμα έχει αποδειχτεί ότι οφείλεται στην κίτρινη ασβεστώδη λάσπη που βρίσκεται διαλυμένη στο νερό. Το κινέζικο γνωμικό "όταν ο Κίτρινος Ποταμός καθαρίσει" χρησιμοποιείται για να περιγράψει ένα γεγονός το οποίο μάλλον δε θα συμβεί ποτέ, ανάλογο του ελληνικού "του Αγίου Ποτέ".

 Γεωγραφία 
Υπολογίζεται ότι το μήκος του φτάνει τα 5.464 χιλιόμετραYellow River (Huang He) Delta, China, AsiaΣτην Κινεζική Ιστορία υπάρχουν στοιχεία που δείχνουν πως ο Κίτρινος Ποταμός έχει αλλάξει την πορεία του 17 φορές. Οι πηγές του ποταμού βρίσκονται στα Όρη Παγιάν Χαρ στη δυτική κινεζική επαρχία Σιντσιάνγκ. Οι εκβολές του βρίσκονται στη Θάλασσα Ποχάϊ, μία επιμέρους εσωτερική θάλασσα στο βόρειο τμήμα της Κίτρινης Θάλασσας.

 Δείτε επίσης 
 Γεωγραφία της Κίνας
 Κίτρινη Θάλασσα

 Παραπομπές 

 Βιβλιογραφία 
 Sinclair, Kevin. 1987. The Yellow River: A 5000 Year Journey Through China. (Based on the television documentary). Child & Associates Publishing, Chatswood, Sydney, Australia. ISBN 0-86777-347-2

 Εξωτερικοί σύνδεσμοι 

 Η μπαλάντα του Κίτρινου Ποταμού από τους Yellow River Cantata 
 "A Troubled River Mirrors China’s Path to Modernity", New York Times 19 Νοεμβρίου 2006 
 First raft descent of the Yellow River from its source in Qinghai to its mouth (1987) 
 Απεικονίσεις της φύλαξης του ποταμού Κίτρινο  

Κατηγορία:Ποταμοί της Κίνας